****

**Danmarks filmtalenter hyldes: Her er de nominerede….

Marijana Jankovic’ rørende debut som instruktør topper med fire nomineringer, men fem film ånder den i nakken. Kendte skuespillere som Troels Lyby, Dejan Čukić, Charlotte Munck og Frederikke Dahl Hansen skal dyste med helt ukendte filmtalenter. Vær med til at bestemme vinderne og deltag ved Ekko Shortlist Awards 2019!**

En jury bestående af nogle af landets bedste filmfolk som bl.a. Nikolaj Arcel og Isabella Eklöf har ud fra et felt på 159 kortfilm nomineret de fem stærkeste præstationer i elleve kategorier til årets filmfest: Ekko Shortlist Awards. Se hele juryen nedenfor.

**Skuespiller Marijana Jankovic’ smukke instruktørdebut**

I kategorien ”bedste fiktion” finder vi fem film, der også sammenlagt er blandt dem med flest nomineringer.

Skuespilleren Marijana Jankovic’ smukke instruktørdebut *Maja* – om en serbisk piges dag i en dansk børnehave – er foruden bedste fiktion også nomineret for manuskript, klipning og Dejan Čukić’ præstation som Majas far.

Trine Nadias drama *Fugle*, hvor veninder går i clinch med deres grumme fortid, er nomineret for bedste fiktion, fotografering og manuskript.

Også Thomas Elleys *Bølger* og Ville Gideon Sörmans *Jeg ser dig* har fået tre nomineringer, inklusive bedste fiktion.

De hudløse og originale dramaer handler begge om mennesker, der gemmer på en hemmelighed. Hovedrolleindehaverne i begge film er nomineret for henholdsvis bedste kvindelige og mandlige skuespiller.

Endelig er Jonas Risvigs charmerende film om en ung, autistisk dreng – *Ingen siger farvel, men alle forsvinder* – også nomineret for bedste fiktion. Den er desuden blevet nomineret for bedste fotografering.

Sammen med *Maja* er Risvigs ungdomsfilm også i spil til Shortlist Prisen og Publikum Prisen, hvor de film, der har klaret sig bedst i det forløbne år på Ekko Shortlist, automatisk er nomineret.

**Stjerner versus talenter**
Som vanligt er der både kendte navne og helt nye talenter blandt de nominerede.

Stjerner som Troels Lyby, Dejan Čukić, Jonathan Harboe (*Sjit Happens*) og svenske Anders Mossling kæmper om at blive bedste mandlige skuespiller. Det samme gør debutanten Aria Farjadi, der spiller passioneret klaverunderviser i *Mount Everest*.

Mindst lige så spændende tegner det i kategorien for bedste kvindelige skuespiller, hvor Charlotte Munck får selskab af en flok unge stortalenter.

Sidste års vinder Frederikke Dahl Hansen (*Forever Now*) er nomineret for *Skøge*, hvor hun spiller en seksuelt eksperimenterende kvinde. Magtforhold bliver også undersøgt i *Castingen af en uskyldig kvinde*, som Rikke Westi er blevet nomineret for.

Nanna Finding Koppel har fået en nominering for sin rolle i skuespiller Roberta Hilarius Reichardts *Knæler*, mens Laura Kjær er blevet udvalgt af juryen for præstationen som forvirret ung kvinde i Sara Hjort Ditlevsens instruktørdebut *Bror*.

**Små perler**

Christian Einshøjs portræt af sin mor, *Hjemsøgelsen*, er nomineret for bedste dokumentar, hvor den skal dyste med Marie Suul Brobakkes *Krigsdans*, Ömer Samis *Sam and the Plant Next Door*, Mathias Broes *Amfi* og Glen Bay Grants *Sergenten og hans nevø*.

Men *Hjemsøgelsen* er også i spil til priserne for klipning og original musik.

I sidstnævnte kategori kæmper filmen blandt andet mod delvist tysksprogede *The Boy in the Ocean*, hvor en dreng opdager sin seksualitet på en sejltur i Danmark. Den er også nomineret for klipning og lyddesign.

I kategorien for lyddesign er også Casper Balslevs nordjyske western *For enden af regnbuen* blevet nomineret. Den skal også kæmpe om prisen for bedste mandlige skuespiller (Jonathan Harboe) og bedste scenografi.

**Sejr for filmværksteder**

Sidste års Ekko Shortlist Awards blev en stor aften for Den Danske Filmskole. Men i år må Danmarks ældste filmskole nøjes med at være repræsenteret i animationskategorien, hvor afgangsfilmene *Pølseelgens ark* og *The Messenger* er nominerede.

De resterende tre film – *Animals*, *Egg* og *Ur Aska* – kommer vanen tro fra The Animation Workshop i Viborg.

Filmskolens udeblivelse har også givet plads til blandt andre Super16, som er stærkt repræsenteret i årets nomineringsfelt.

I dokumentarkategorien er *Amfi* og *Sergenten og hans nevø* nomineret, mens to nomineringer til både *Blåt lys* og *Gaia* lander Super16 på samlet otte nomineringer.

KBH Film- og fotoskole tegner sig for en nominering til *Skøge*, mens Station Next napper en foto-nominering til *Blot et bånd*, og aarhusianske Super8 får en nominering for lyddesignet i det historiske drama *Nøcken*.

Endelig må man igen anerkende betydningen af landets filmværksteder. Tolv nomineringer får film med støtte fra det tidligere lukningstruede, men nu reddede Filmværksted København, mens filmværkstedet i Aarhus står for fem nomineringer og det i Odense får en enkelt.

**Din stemme tæller**

Frem til mandag den 25. november kl. 12 kan du stemme på dine favoritter i elleve kategorier. Vinderen findes i en kombination af publikums stemmer og juryens rangering, så derfor er din stemme vigtig. Afstemningen er i fuld gang her.

I Publikum Prisen bestemmes vinderen alene af brugerne, mens juryen vælger vinderen af Shortlist Prisen.

Se alle de nominerede titler nederst i artiklen. Husk at [købe billet](https://www.billetlugen.dk/ekko-shortlist-awards-2018-billetter.html?affiliate=DKA&doc=artistPages/tickets&fun=artist&action=tickets&kuid=558439) til årets store prisfest fredag den 29. november, hvor Jesper Zuschlag og Julie Rudbæk fra tv-serien *29-30-31* indtager værtsrollen på Bremen Teater.

Med venlig hilsen

Have Kommunikation

Pressekontakt:

Kristina Sindberg, kristina@have.dk, 24860184

 

**Juryen for Ekko Shortlist Awards 2019:**

Nikolaj Arcel, instruktør

Isabella Eklöf, instruktør

Kim Leona, manuskriptleder

Morten Hee Andersen, skuespiller

Katrine Greis-Rosenthal, skuespiller

Alba August, skuespiller
Josephine Farsø, production designer

Rasmus Videbæk, fotograf
Olivia Neergaard-Holm, klipper

Kristian Eidnes Andersen, tonemester og komponist

Jens Ole McCoy, komponist

Thorbjørn Christoffersen, animationsinstruktør

Karla von Bengtson, animationsintruktør

Max Kestner, instruktør

Sine Plambech, dokumentarist
Claus Christensen, chefredaktør

**Ekko Shortlist Awards 2019 nomineringer**

**Shortlist Prisen og Publikum Prisen**

– nomineret af Shortlist-brugerne

**26**

Instr. Emma Lund Rasmussen

Prod. Penelope Julie Bruun Bjerregaard

**Alice i Lalandia**

Instr. Felics Pedersen

Prod. Emma Lind

**Cathrine Dufour the Story**

Instr. Tobias Damkjær

Prod. Joan Høstrup & Tobias Damkjær

**Cognitio**

Instr. Rebecca Emcken

Prod. Emil Skydsgaard

**Den som flyver**

Instr. Daniel Thomas Stroh

Prod. Daniel Thomas Stroh, Anja Søgaard & Madeleine Lintrup Jensen

**Entropia**

Instr. Julie Annlie

Prod. Julie Annlie

**Hella Joof-finten**

Instr. Jonas Bransholm & Mathias Bransholm

Prod. Madeleine Lintrup Jensen

**Ingen siger farvel, men alle forsvinder**

Instr. Jonas Risvig

Prod. Kim Magnusson, Maria Lysdal & Asbjørn Dam

**Maja**

Instr. Marijana Jankovic

Prod. Daniel Mühlendorph

**Mennesker & meninger**

Instr. Holger Karberg

Prod. August Magnusson

**Peau de Banane**

Instr. Natalie Falandysz Hinrup

Prod. Philip Dupont & Amalie Sillat

**Roser er gule**

Instr. Aviaja Skotte

Prod. Julie Willemoes Frandsen

**Skøge**

Instr. Selma Sunniva

Prod. Julie Willemoes Frandsen

**Sukker**

Instr. Cecilie Elmholt Skou

Prod. Amalie Viktoria Møgelberg

**Årets par**

Instr. Victor Chaos, Mikkel Tengvad

Prod. Kasper Arvad, Christine Strange & Jeppe Tyche Vinum

**Fiktion**

– nomineret af juryen

**Bølger**

Instr. Thomas Elley

Prod. Ann-Sofie Grøndal

**Fugle**

Instr. Trine Nadia

Prod. Julie Hjort

**Ingen siger farvel, men alle forsvinder**

Instr. Jonas Risvig

Prod. Kim Magnusson, Maria Lysdal & Asbjørn Dam

**Jeg ser dig**

Instr. Ville Gideon Sörman

Prod. Isaac Inger

**Maja**

Instr. Marijana Jankovic

Prod. Daniel Mühlendorph

**Dokumentar**

– nomineret af juryen

**Amfi**

Instr. Mathias Broe

Prod. Maximilian Mayrshofer & Anna Risgaard Dahl

**Hjemsøgelsen**

Instr. Christian Einshøj

Prod. Christian Einshøj **Krigsdans**

Instr. Marie Suul Brobakke

Prod. Jesper Jack

**Sam and the Plant Next Door**

Instr. Ömer Sami

Prod. Ömer Sami

**Sergenten og hans nevø**

Instr. Glen Bay Grant

Prod. Andreas Bak

**Animation**

– nomineret af juryen

**Animals**

Instr. Tue Sanggaard

Prod. Charly K. Maartensson

**Egg**

Instr. Martina Scarpelli

Prod. Lana Tankosa Nikoic, Emmanuel-Alain Raynal & Pierre Baussaron

 **Pølseelgens ark**

Instr. Niels Elmvig Bruhn

Prod. Charlotte Hjordt

**The Messenger**

Instr. Lowe Haak

Prod. Pernille Tornøe

**Ur Aska**

Instr. Myra Hild

Prod. Michelle Nardone & Anja Perl

**Kvindelige skuespiller**

– nomineret af juryen

**Bror** – Laura Kjær

**Bølger** – Charlotte Munck

**Castingen af en uskyldig kvinde** – Rikke Westi

**Knæler** –Nanna Finding Koppel

**Skøge –** Frederikke Dahl Hansen

**Mandlige skuespiller**

– nomineret af juryen

**En værdig mand** – Troels Lyby

**For enden af regnbuen** – Jonathan Harboe

**Jeg ser dig** – Anders Mossling

**Maja** – Dejan Čukić

**Mount Everest** – Aria Farjadi

**Manuskript**

– nomineret af juryen

**Blåt lys** – Anna Louise Petersen Amargós

**Fugle** – Trine Nadia & Line-Maria Lång

**Maja** – Marijana Jankovic & Adam August

**The Boy in the Ocean** – Ida Åkerstrøm Knudsen & Friedrich Tiedtke

**Welcome Home** – Janus Kortermann Jauch & Laurits Munch-Petersen

**Fotografering**

– nomineret af juryen

**Blot et bånd** — Rie Eva Andersen, Marianna Bjørgheim & Mathilde Clausen

**Den** – Tobias Scavenius

**Fugle** – Andrew Grant-Christensen

**Ingen siger farvel, men alle forsvinder** – Jonas Blond **Sommer-dokumentet** – João Botelho & Victor Knötzel

**Klipning**

– nomineret af juryen

**Daisies for Dave** – Ogi Curcic

**Hjemsøgelsen** – Christian Einshøj & Sofie Steenberger

**Jeg ser dig** – Jakob Åsell

**Maja** – Jenna Mangulad

**The Boy in the Ocean** – Daniel Brinck

 **Scenografi**

– nomineret af juryen

**Amfi** – Mina Lejbølle & Anne Oddershede

**Bølger** – Camilla Lüders Weile

**De lystsyge** – Lena Arent Bennedsen

**For enden af regnbuen** – Anne Gry Skovdal

**Gaia** – Eva Lendorph

**Lyddesign**

– nomineret af juryen

**Beneath the Surface**– Jakob Strandgaard Davidsen

**For enden af regnbuen** – Kasper Janus Rasmussen

**Gaia** – Catrine le Dous

**Nøcken** – Josefine Skov

**The Boy in the Ocean** – Johannes Rose

**Original musik**

– nomineret af juryen

**Bagslag** – Frederik Bygballe Haahr

**Beneath the Surface** – Djarn Kargin

**Blåt lys** – Emilie Dam Ohrt, Lasse Aagaard

**Hjemsøgelsen –** Toke Brorson Odin

**Knæler** – Karl-Frederik Reichhardt